QORTI ĊIVILI PRIM'AWLA ONOR. IMĦALLEF ROBERT G. MANGION ILLUM IL-5 TA' DICEMBRU 2019 (K.I. 872501M) Rat ir-rikors tas-socjeta` HSBC Bank Malta p.l.c. prezentat fiz-19 ta' Gunju, 2019 li permezz tieghu ppremettiet u talbet is-segwenti: Illi in forza ta' kuntratt tat-30 ta' Lulju 2014 fl-atti tan-Nutar Dottor Francis Hammet, il-Bank attur ikkonċeda faċilità bankarja lill- konvenut Jesmond Vella Ebejer konsistenti f'self, fl-ammont ta' sbatax-il elf, u mitt ewro (€17,100.00) u dan wara sanction letter maħruġa mill- istess Bank attur datata 26 ta' Mejju 2014 (kopja tal-kuntratt ta' self u tas-sanction letter hawn annessi u mmarkati rispettivament Dok. A u Dok Illi l-konvenut naqas milli jagħmel il-pagamenti rikjesti u miftehma ai termini tas-sanction letter u għaldaqstant huwa ddekada mill-benefiċċju tat-terminu mogħti lilu skond il-kundizzjonijiet kemm tal-istess sanction letter kif ukoll tal-kuntratt ta' self relattiv; Illi fuq dan is-self il-konvenut Jesmond Vella Ebejer huwa għalhekk debitur tal-Bank attur fis-somma ta' tmintax-il elf, mitejn u erbgħa u tmenin ewro u erbgħa u erbgħin ċenteżmu (€18,284.44), dovuta in kwantu għal ħmistax-il elf, tmin mija u ħamsa u tletin ewro u erbgħa u għoxrin ċenteżmu (€15,835.24) bħala bilanċ mill-kapital misluf lilu, u r- rimanenti elfejn, erba' mija u disgħa u erbgħin ewro u għoxrin ċenteżmu (€2,449.20) bħala imgħax ikkalkulat sas-27 ta' Mejju 2019, kif jirrizulta mill-anness statement tal-kont in kwistjoni bin-numru 08253971 immarkat bħala Dok. C, oltre l-imgħax legali ulterjuri mit-28 ta' Mejju 2019 sad-data tal-pagament effettiv; Illi fis-17 ta' April 2015, il-Bank attur ikkonċeda lill-konvenut Jesmond Vella Ebejer faċilità bankarja oħra konsistenti f'self fl-ammont ta' erbat elef u tlett mitt ewro (€4,300.00) ai termini tas-sanction letter hawn annessa u mmarkata bħala Dok D; Illi anki fuq dan il-kont, il-konvenut naqas milli jagħmel il- pagamenti rikjesti u miftehma ai għaldaqstant huwa ddekada mill-benefiċċju tat-terminu mogħti lilu skond il-kundizzjonijiet tal-istess sanction letter; Illi l-konvenut Jesmond Vella Ebejer għalhekk huwa wkoll debitur tal- bank fis-somma ta' ħamest elef, mija u wieħed u erbgħin ewro u tmienja u tmenin ċenteżmu (€5,141.88) dovuta in kwantu għal erbat elf, mija u sitt ewro u disgħa u tletin ċenteżmu (€4,106.39) bħala bilanċ mill-kapital misluf, u r-rimanenti elf, u ħamsa u tletin ewro u disgħa u erbgħin ċenteżmu (€1,035.49) bħala imgħax ikkalkulat sas-27 ta' Mejju 2019, kif jirrizulta mill-anness statement tal-kont in kwistjoni bin-numru 016- 273260-300 immarkat bħala Dok. E, oltre l-imgħax legali ulterjuri mit-28 ta' Mejju 2019 sad-data tal-pagament effettiv; Illi għalhekk il-konvenut huwa debitur tal-bank attur fis-somma globali ta' tlieta u għoxrin elf, erba' mija u sitta u għoxrin ewro u tnejn u tletin ċenteżmu (€23,426.32) oltre l-imgħax ulterjuri kif spjegat; Illi l-konvenut, għalkemm interpellat biex iħallas l-arretrati dovuti, anki permezz ta' żewġ ittri uffiċjali datati 29 ta' Marzu 2016 u 24 ta' Awissu 2018 (annessi bħala Dok. F u Dok G), baqa' inadempjenti; Għaldaqstant, il-Bank esponenti jitlob umilment lil din l-Onorabbli Qorti sabiex, prevja kwalsiasi dikjarazzjoni oħra neċessarja u opportuna, jogħġobha: (i) Tiddikjara li l-konvenut Jesmond Vella Ebejer huwa debitur fil- konfront tal-Bank attur fis-somma globali ta' tlieta u għoxrin elf, erba' mija u sitta u għoxrin ewro u tnejn u tletin ċenteżmu (€23,426.32) dovuta fuq iż-żewġ kontijiet kif fuq spjegat; (ii) Tikkundanna lill-istess konvenut iħallas lill-Bank attur l-imsemmija somma ta' tlieta u għoxrin elf, erba' mija u sitta u għoxrin ewro u tnejn u tletin ċenteżmu (€23,426.32) kif ukoll l-imgħax ulterjuri bir-rata ta' tmienja fil-mija (8%) fis-sena fuq l-istess somma mit-28 ta' Mejju 2019 sad-data tal-pagament effettiv a tenur tal-artiklu 1142 tal-Kap. 16 tal- Liġijiet ta' Malta; Bl-ispejjeż, inklużi dawk tal-ittri uffiċjali datati 29 ta' Marzu, 2016 u 24 ta' Awissu 2018 u tal-mandat ta' sekwestru ippreżentat kontestwalment ma din il-kawża fl-istess ismijiet premessi, kontra l-konvenut li huwa minn issa nġunt għas-subizzjoni. risposta ġuramentata u għalhekk jinsab kontumaċi. Semgħat it-testimonjanza ta' Dr Ralph Kareem Camilleri Camoin tat-23 ta' Ottubru 2019 li permezz tagħa ikkonferma li mid-data tal-preżentata tal-kawża odjerna il-konvenut ma effettwa ebda pagamenti. Rat l-atti kollha; Ikkonsidrat; Rat li għalkemm fl-udjenza tat-23 ta' Ottubru 2019 il-konvenut ingħata ġimgħatejn sabiex jippreżenta nota bis-sottomissjonijiet tiegħu, baqa' inadempjenti. Rat li l-kawża tħalliet għallum għas-sentenza; jirriżulta sodisfaċentement illi l-konvenut huwa debitur tal-bank attur fl-ammonti reklamati u għalhekk il-Qorti qed tqis it-talbiet attriċi mistħoqqa. Għal dawn il-motivi, fil-kontumaċja tal-konvenut qed taqta' u tiddeċiedi l-kawża billi tilqa' t-talbiet attriċi:- (i) Tiddikjara li l-konvenut Jesmond Vella Ebejer huwa debitur fil- konfront tal-Bank attur fis-somma globali ta' tlieta u għoxrin elf, erba' mija u sitta u għoxrin ewro u tnejn u tletin ċenteżmu (€23,426.32) dovuta fuq iż-żewġ kontijiet kif fuq spjegat; (ii) Tikkundanna lill-istess konvenut Jesmond Vella Ebejer iħallas lill-Bank attur l-imsemmija somma ta' tlieta u għoxrin elf, erba' mija u sitta u għoxrin ewro u tnejn u tletin ċenteżmu (€23,426.32) kif ukoll l-imgħax ulterjuri bir-rata ta' tmienja fil-mija (8%) fis-sena fuq l-istess somma mit- 28 ta' Mejju 2019 sad-data tal-pagament effettiv a tenur tal-artiklu 1142 tal-Kap. 16 tal-Liġijiet ta' Malta; Bl-ispejjeż kontra l-konvenut inklużi dawk tal-ittri uffiċjali datati 29 ta' Marzu, 2016 u 24 ta' Awissu 2018 u tal-mandat ta' sekwestru ippreżentat kontestwalment ma' din il-kawża.